กรุงศรีตะลุย กวาดรายย่อย เพิ่ม1ล้านคน
กรุงศรีตั้งเป้าสินเชื่อรายย่อยโต 11% ลูกค้าเพิ่ม 1 ล้านราย พร้อมขยายตลาดในซีแอลเอ็มวี หวังครองแชมป์ผู้นำนายแดน ฮาร์โซโน่ ประธานกลุ่มธุรกิจลูกค้ารายย่อยและลูกค้าบุคคล ธนาคารกรุงศรีอยุธยา เปิดเผยว่า แผนธุรกิจลูกค้ารายย่อยและลูกค้าบุคคล ตั้งเป้าเพิ่มฐานลูกค้ารายย่อยอีก 5 แสนคน-1 ล้านคน เป็น 10 ล้านคนภายในสิ้นปีนี้ โดยมาจากการพัฒนาบริการใหม่ โดยเฉพาะพร้อมเพย์จัดให้ ที่ให้ลูกค้าโอนฟรีและกดเอทีเอ็มฟรี ที่แม้จะกระทบกับรายได้ค่าธรรมเนียม ที่คาดว่าจะเติบโตลดลงจาก 11.7% เหลือโต 5% แต่ได้ประโยชน์จากการที่สามารถขยายฐานลูกค้าได้เพิ่มขึ้น&nbsp;สำหรับสินเชื่อรายย่อยปีนี้ตั้งเป้าเติบโต 11% จากยอดคงค้าง 6.45 แสนล้านบาท เมื่อสิ้นปีที่แล้ว แบ่งเป็นการเติบโตของสินเชื่อรถยนต์โดยกรุงศรีออโต้ 10% ไมโครไฟแนนซ์โดยเงินติดล้อ มากกว่า 20% สินเชื่อไม่มีหลักประกันโดยกรุงศรีคอนซูมเมอร์ 7-8% และสินเชื่อบ้านเติบโต 10-11%&nbsp;ทั้งนี้ ปัจจัยเสี่ยงของธุรกิจรายย่อย มี 2 ด้าน คือ การแข่งขันในธุรกิจนี้รุนแรงมาก ยังมีความเสี่ยงจากเทคโนโลยีที่เปลี่ยนแปลงอย่างรวดเร็ว&nbsp;&nbsp; โดยยังคุมหนี้ที่ไม่ก่อให้เกิดรายได้ (เอ็นพีแอล) ของธุรกิจรายย่อย ไม่เกิ
21 มี.ค. 2560

กรุงศรีตั้งเป้าสินเชื่อรายย่อยโต 11% ลูกค้าเพิ่ม 1 ล้านราย พร้อมขยายตลาดในซีแอลเอ็มวี หวังครองแชมป์ผู้นำนายแดน ฮาร์โซโน่ ประธานกลุ่มธุรกิจลูกค้ารายย่อยและลูกค้าบุคคล ธนาคารกรุงศรีอยุธยา เปิดเผยว่า แผนธุรกิจลูกค้ารายย่อยและลูกค้าบุคคล ตั้งเป้าเพิ่มฐานลูกค้ารายย่อยอีก 5 แสนคน-1 ล้านคน เป็น 10 ล้านคนภายในสิ้นปีนี้ โดยมาจากการพัฒนาบริการใหม่ โดยเฉพาะพร้อมเพย์จัดให้ ที่ให้ลูกค้าโอนฟรีและกดเอทีเอ็มฟรี ที่แม้จะกระทบกับรายได้ค่าธรรมเนียม ที่คาดว่าจะเติบโตลดลงจาก 11.7% เหลือโต 5% แต่ได้ประโยชน์จากการที่สามารถขยายฐานลูกค้าได้เพิ่มขึ้น สำหรับสินเชื่อรายย่อยปีนี้ตั้งเป้าเติบโต 11% จากยอดคงค้าง 6.45 แสนล้านบาท เมื่อสิ้นปีที่แล้ว แบ่งเป็นการเติบโตของสินเชื่อรถยนต์โดยกรุงศรีออโต้ 10% ไมโครไฟแนนซ์โดยเงินติดล้อ มากกว่า 20% สินเชื่อไม่มีหลักประกันโดยกรุงศรีคอนซูมเมอร์ 7-8% และสินเชื่อบ้านเติบโต 10-11% ทั้งนี้ ปัจจัยเสี่ยงของธุรกิจรายย่อย มี 2 ด้าน คือ การแข่งขันในธุรกิจนี้รุนแรงมาก ยังมีความเสี่ยงจากเทคโนโลยีที่เปลี่ยนแปลงอย่างรวดเร็ว   โดยยังคุมหนี้ที่ไม่ก่อให้เกิดรายได้ (เอ็นพีแอล) ของธุรกิจรายย่อย ไม่เกิน 2.5% จากสิ้นปีที่แล้วอยู่ที่ 2.21%ด้านธุรกิจต่างประเทศมุ่งเน้นตลาดประเทศเพื่อนบ้าน (ซีแอลเอ็มวี) ใน 2 ประเทศ คือ กัมพูชา ที่ได้เริ่มจัดกระบวนทัพแผนธุรกิจร่วมกับ หัตถา กสิกอร์ธุรกิจไมโครไฟแนนซ์บริษัทลูกในกัมพูชา ส่วนในลาว บริษัท กรุงศรีบริการเช่าซื้อ ที่เป็นบริษัทร่วมทุนจะเปิดสาขาใหม่ที่ปากเซ ในเดือน พ.ค.-มิ.ย.นี้ ขยายตลาดลาวใต้ จากปัจจุบันให้บริการที่เวียงจันทน์ พร้อมทดลองทำตลาดคาร์ฟอร์แคช ในไตรมาส 4 เพิ่มเติมจากสินเชื่อเช่าซื้อและสินเชื่อผ่อนชำระ ส่วนเวียดนามและเมียนมา กำลังมองหาโอกาสและลู่ทางเข้าไปลงทุนสำหรับกลยุทธ์ในปี 2560 มี 5 ด้าน ได้แก่ 1.มุ่งเป็นแบงก์หลักของลูกค้า 2.รักษาความเป็นผู้นำสินเชื่อรายย่อยทุกด้าน 3.สร้างความแข็งแกร่งในซีแอลเอ็มวี 4.ขยายส่วนแบ่งทางการตลาดในธุรกิจบริหารความมั่งคั่ง  เติบโต 11.7% เพิ่มส่วนแบ่งตลาดจากอันดับ 25 เป็นอันดับ 20 และ 5.พัฒนาด้านดิจิทัล ทั้งการบริหารงานภายในและบริการลูกค้า